32. ΠΡΟΕΔΡΙΚΟΝ ΔΙΑΤΑΓΜΑ υπ’αριθ. 184 της 6/15 Μαρτ. 1979 (ΦΕΚ Α΄ 51) Περί ιδρύσεως Τμήματος Νοσηλευτικής εις την Ιατρικήν Σχολήν του Πανεπιστημίου Αθηνών. Έχοντες υπ’ όψει: 1.Τας διατάξεις των άρθρων: α)31 (παρ. 3 και 4) του Ν.Δ. 3974/1959 «περί τροποποιήσεως και συμπληρώσεως των περί των Ανωτάτων Εκπαιδευτικών Ιδρυμάτων ισχυουσών διατάξεων», εν συνδυασμώ προς τας των άρθρ. 13 και 26 (παρ. 1) του Νόμ. 815/1978 «περί ρυθμίσεως θεμάτων αφορώντων εις τη οργάνωσιν και λειτουργίαν των Ανωτάτων Εκπαιδευτικών Ιδρυμάτων», β)1(παρ. 2) του Α.Ν. 553/1968 «περί του βοηθητικού διδακτικού προσωπικού των Ανωτάτων Εκπαιδευτικών Ιδρυμάτων», γ)2,3 και 5 του Ν.Δ. 216/1974 «περί συστάσεως Υπουργείου Προεδρίας Κυβερνήσεως». 2.Την γνώμην της Ιατρικής Σχολής (συνεδρίαι 15.2.77 και 2.11.1977) και της Συγκλήτου (συνεδρία 26.7.1977) του Πανεπιστημίου Αθηνών. 3.Την υπ’ αριθ. 1136/1978 γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως, Οικονομικών και Εθνικής Παιδείας και Θρησκευμάτων, αποφασίζομεν: Άρθρ.1.-1.Ιδρύεται εις την Ιατρικήν Σχολήν του Πανεπιστημίου Αθηνών Τμήμα Νοσηλευτικής, τετραετούς φοιτήσεως, σκοπός του οποίου είναι η κατάρτισις ηγετικών στελεχών νοσηλευτικής, δια την πλαισίωσιν των νοσηλευτικών και υγειονομικών υπηρεσιών, ως και των Σχολών Εκπαιδεύσεως του νοσηλευτικού προσωπικού της Χώρας. 2.Εις το δια της παρ. 1 του παρόντος ιδρυόμενον Τμήμα θα λειτουργήση το Α΄ έτος σπουδών, τα δε υπόλοιπα έτη σπουδών ανά έν κατά τα επόμενα ακαδημαϊκά έτη, μέχρι συμπληρώσεως του τετραετούς κύκλου. 3.Ο αριθμός εισακτέων εις το ανωτέρω Τμήμα ορίζεται κεχωρισμένως κατά τας περί καθορισμού αριθμού εισακτέων εις τα Ανώτατα Εκπαιδευτικά Ιδρύματα ισχυούσας εκάστοτε διατάξεις. Άρθρ.2.-«Ι Εις το Β΄ έτος σπουδών εισάγονται κατόπιν κατατακτηρίων εξετάσεων και οι απόφοιτοι Λυκείου ή εξαταξίου Γυμνασίου ή άλλης ισοτίμου Μέσης Σχολής Γενικής Εκπαιδεύσεως, κεκτημένοι πτυχίον Ανωτέρας Σχολής Αδελφών Νοσοκόμων ή Ανωτέρας Σχολής Αδελφών Νοσοκόμων και Επισκεπτριών, ως και πτυχιούχοι Σχολών Αδελφών Νοσοκόμων των Κέντρων Ανωτέρας Τεχνικής και Επαγγελματικής Εκπαιδεύσεως (ΚΑΤΕΕ)». Η παρ. 1 αντικαταστάθηκε από το άρθρ. 1 Π.Δ.562/25 Ιουν. -Ι Ιουλ. Ι980 (ΦΕΚ Α΄153). 2.Ο αριθμός των κατά την προηγουμένην παράγραφον του παρόντος, κατ’ έτος, εισαγομένων ορίζεται δι’ αποφάσεως του Υπουργού Εθνικής Παιδείας και Θρησκευμάτων, εκδιδομένης μετά γνώμην της Ιατρικής Σχολής και της Συγκλήτου του Πανεπιστημίου Αθηνών, μη δυνάμενος να υπερβή τον καθοριζόμενον κατ’ έτος αριθμόν εισακτέων εις το Α΄ετος σπουδών του εν λόγω Τμήματος, εν  πάση δε περιπτώσει τον αριθμόν 50. «3.Αι κατά την παρ. 1 του παρόντος άρθρου κατατακτήριοι εξετάσεις διενεργούνται υπό της Ιατρικής Σχολής του Πανεπιστημίου Αθηνών εντός του πρώτου 15θημέρου του μηνός Σεπτεμβρίου εκάστου έτους. Οι υποψήφιοι υποχρεούνται όπως υποβάλουν αίτησιν εγγραφής μετά των εις την αυτήν ως άνω παράγραφον οριζομένων τίτλων σπουδών εις την Γραμματείαν της Σχολής εντός του πρώτου δεκαπενθημέρου του μηνός Αυγούστου εκάστου έτους.  Εξαιρετικώς και μόνον δια το Ακαδημαϊκόν έτος 1980-1981 αι αιτήσεις συμμετοχής εις τας κατατακτηρίους εξετάσεις μετά των σχετικών δικαιολογητικών υποβάλλονται εντός δέκα πέντε ημερών από της δημοσιεύσεως του παρόντος ενώ αι κατατακτήριοι εξετάσεις διενεργούνται εντός δέκα πέντε ημερών από της ημερομηνίας λήξεως υποβολής των αιτήσεων συμμετοχής».  Η παρ. 3 αντικαταστάθηκε ως άνω από το Π.Δ.1045/12-19 Νοεμ. 1980 (ΦΕΚ Α΄265). 4.Αι κατά τα ανωτέρω εξετάσεις συνίστανται εις την εξέτασιν των υποψηφίων επί των κάτωθι μαθημάτων: α)Έκθεσις Ιδεών. β)Ανατομία. γ)Υγιεινή (Δημοσία - Κοινωνική). δ)Νοσηλευτική (Παθολογική Χειρουργική). Εξεταστέα ύλη των ως άνω μαθημάτων ορίζεται η διδακτέα ύλη, η καθοριζομένη υπό του αναλυτικού προγράμματος διδασκομένων μαθημάτων εις τας Ανωτέρας Σχολάς Αδελφών Νοσοκόμων και εις τας Ανωτέρας Σχολάς Αδελφών Νοσοκόμων και Επισκεπτριών. Ειδικώς η έκθεσις ιδεών αναφέρεται εις θέματα δεοντολογίας και κοινωνικής θεωρήσεως του λειτουργήματος της Αδελφής Νοσοκόμου. 5.Τα γραπτά δοκίμια βαθμολογούνται υπό καθηγητών ή υφηγητών Ανωτάτων Εκπαιδευτικών Ιδρυμάτων, οριζομένων δι’ αποφάσεως του Υπουργού Εθνικής Παιδείας και Θρησκευμάτων, επί βαθμολογικής κλίμακος 0-10. Εις το τμήμα εισάγονται υποψήφιοι βάσει του μέσου όρου βαθμολογίας επί των ως άνω μαθημάτων, κατά φθίνουσαν βαθμολογικήν σειράν επιτυχίας, μέχρι πληρώσεως του εκάστοτε οριζομένου αριθμού εισακτέων. Άρθρ.3.-Υπό της Ιατρικής Σχολής του Πανεπιστημίου Αθηνών απονέμεται και το πτυχίον της Νοσηλευτικής. (Αντί για τη σελ. 204,07) Σελ. 204,07 (α) Τεύχος Ε82-Σελ. 83 Σχολή Επιστημών Υγείας-Τμήματα Ιατρικής,Φαρμακευτικής,Νοσηλευτικής 31.Β.η(α-γ).32 Άρθρ.4.-«1.Ιδρύονται εις την Ιατρικήν Σχολήν του Πανεπιστημίου Αθηνών και προς εξυπηρέτησιν του δια του παρόντος ιδρυομένου Τμήματος αι κάτωθι έκτακτοι αυτοτελείς έδραι: α)Νοσηλευτικής Α΄ έχουσα ως περιεχόμενον: -Διοίκησις Νοσηλευτικών υπηρεσιών: Αρχαί και μέθοδοι οργανώσεως και διοικήσεως νοσηλευτικών υπηρεσιών, επιβλέψεως προσωπικού, οργάνωσις και διοίκησις νοσοκομείων, νοσηλευτικής ή υγειονομικής μονάδος, οργάνωσις νοσηλείας ασθενών εις νοσοκομεία ή κατ’ οίκον κατευθυνομένη παρατήρησις και άσκησις εις νοσοκομεία και κέντρα υγείας, φροντιστηριακαί ασκήσεις εις την οργάνωσιν και διοίκησιν νοσηλευτικών υπηρεσιών.  -Κοινοτική Νοσηλευτική: Αρχαί κοινοτικής νοσηλευτικής, αξιολόγησις και αντιμετώπισις προβλημάτων υγείας οικογενείας και κοινότητος, διδασκαλία αρχών υγείας εις το κοινόν κατευθυνομένη άσκησις εις την έρευναν, προγραμματισμόν και αντιμετώπισιν προβλημάτων υγείας της οικογενείας, μητρότητος και παιδιού, την περίθαλψιν υπερηλίκων, την σχολικήν και επαγγελματικήν υγιεινήν εις Κέντρα Υγείας και άλλας υπηρεσίας. β)Νοσηλευτικής Β΄ έχουσα ως περιεχόμενον: -Κλινική Νοσηλευτική: Γενικαί αρχαί Νοσηλευτικής παθολογικών, χειρουργικών, παιδιατρικών και ψυχιατρικών ασθενών Νοσηλευτικαί αρχαί προλήψεως της νόσου, αποκαταστάσεως και προαγωγής της υγείας. Διαπροσωπικαί σχέσεις εις την νοσηλευτικήν. Φροντιστηριακαί και κλινικαί ασκήσεις εις γενικά, παιδιατρικά και ψυχιατρικά νοσοκομεία.  -Διδασκαλία Νοσηλευτικής και Οργανώσεως Νοσηλευτικών Εκπαιδευτικών Προγραμμάτων: Αρχαί και μέθοδοι διδασκαλίας της νοσηλευτικής και αξιολογήσεως της μαθήσεως, Αρχαί προγραμματισμού νοσηλευτικής εκπαιδεύσεως και προβλήματα αυτής.  Πρακτικαί ασκήσεις εις σχολάς αδελφών και νοσοκομεία, φροντιστηριακαί ασκήσεις προγραμματισμού, εφαρμογής και αξιολογήσεως εκπαιδευτικών προγραμμάτων. 2.Παρ’ εκάστη των ανωτέρω Εδρών συνιστώνται ανά 3 θέσεις Επιμελητών και ανά 4 θέσεις Επιστημονικών Συνεργατών». Το άρθρ. 4 αντικαταστάθηκε ως άνω από το άρθρ.2 Π.Δ. 562/25 Ιουν.-1 Ιουλ. Ι980 (ΦΕΚ Α΄153).  Σελ. 204,08(α) Τεύχος Ε82-Σελ. 84 Άρθρ.5.-«Οι Καθηγηταί ως και το υπόλοιπον διδακτικόν προσωπικόν των Εδρών του Τμήματος Νοσηλευτικής δεν συμμετέχουν εις τας ψηφοφορίας και γενικώς εις την λήψιν αποφάσεων, αι οποίαι αναφέρονται εις εκλογάς, διορισμούς, μονιμοποιήσεις, ανανεώσεις, προαγωγάς και λοιπά θέματα, του διδακτικού εν γένει προσωπικού των υπολοίπων, πλήν των της Νοσηλευτικής, Εδρών της Ιατρικής Σχολής του Πανεπιστημίου Αθηνών». Το άρθρ. 5 προστέθηκε από το άρθρ. 3 Π.Δ. 562/25 Ιουν.-1 Ιουλ. Ι980 (ΦΕΚ Α΄ 153). 